Okresná prokuratúra Bratislava II 
Kvetná 13, 820 05 Bratislava 25

Sp. zn. : 1 Pv 265/15/1102	Bratislava II, 15.6.2015
EEČ : 2-9-129-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v mieste svojho trvalého pobytu a všade tam, kde sa zdržiava, napriek tomu, že jej zo zákona o rodine vyplýva povinnosť prispievať na výživu svojho dieťaťa XXXXX, nar. XXXXX, trvalé bytom XXXXX, XXXXX, a výška tejto povinnosti jej bola deklarovaná rozsudkom Okresného súdu XXXXX XXXXX zo dňa 03.03.2011, č. k. XXXXX právoplatným dňom 11.03.2011, ktorým bola zaviazaná prispievať na výživu dcéry XXXXX sumu vo výške 30% zo sumy životného minima mesačne, vždy do 15-teho dňa v mesiaci k rukám starej matky dieťaťa XXXXX, nar. XXXXX, trvalé bytom XXXXX, XXXXX, túto svoju zákonnú vyživovaciu povinnosť si mala riadne neplniť od mesiaca december 2014 až doposiaľ, čím jej za uvedené obdobie vznikol dlh na výživnom vo výške 108,00,-€, napriek tomu, že v predchádzajúcich dvadsiatich štyroch mesiacoch bola za takýto čin odsúdená rozhodnutím Okresného súdu XXXXX XXXXX zo dňa 27.11.2013, pod sp. zn. XXXXX ktoré nadobudlo právoplatnosť dňa 17.12.2013.

lebo zanikla trestnosť činu

Odôvodnenie:
Vyšetrovateľ XXXXX  XXXXX XXXXX uznesením ČVS: XXXXX dňa 13.04.2015 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 ods.1, ods.3 písm. c/ Trestného zákona na tom skutkovom základe ako je uvedený vo výrokovej časti tohto uznesenia.
	Podľa § 207 ods. 1 Trestného zákona  kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky.
	Podľa § 207 ods.3 písm. c/ Trestného zákona  odňatím slobody na jeden až päť rokov sa páchateľ potrestá, ak spácha či uvedený v odseku 1 alebo 2 
a)..., b)...,c)hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený.  
	Podľa § 86 písm. a/ Trestného zákona, trestnosť zanedbania povinnej výživy( §207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
Zo spisového materiálu je zrejmé, že obvinená XXXXX si svoju vyživovaciu povinnosť splnila a za predmetné obdobie od mesiaca december 2014 do mesiaca máj 2015 dlžné výživné v plnej výške zaplatila. Dňa 15.05.2015 zaplatila poštovými poukážkami poškodenej sumu 108,- € a sumu 30,- €. Uvedené potvrdila dňa 25.05.2015 oprávnená stará matka XXXXX st., ktorá uviedla, že povinná XXXXX ml. splnila vyživovaciu povinnosť v plnej výške.
Vzhľadom na vyššie uvedené skutočnosti som preto rozhodla tak, ak je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jana Farkašová
prokurátorka